Diari Oficial de la Generalitat Valenciana


Sumari del DOGV 8254, del 14-03-2018 (2018/1593)

Notificació de la sentència dictada en el procediment de custòdia o aliments número 1106/2015.
----------------------------------------------------------------------------------------------

### Dades del document

Número de DOGV
:   8254

Data del DOGV
:   14-03-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/1593


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de custòdia o aliments número 1106/2015. [2018/1593]  
Alicia Ordeig Rabadán, lletrada de l'Administració de justícia del Jutjat de Primera Instància número 26 de València, mitjançant aquest edicte faig saber que en les actuacions de família, guarda, custòdia o aliments de fills menors no matrimonials no consensuats 001106/2015, seguides a instàncies de Deisy Liliana Mora Villalba contra Guillermo Pinos Lescano, en situació de rebel·lia, en les quals el 10 d'abril de l'actual s'ha dictat sentència, en la qual en la seua part dispositiva diu així:  
  
«Dispositiva  
Estime la demanda plantejada per Deisy Liliana Mora Villalba contra Guillermo Pinos Lescano, declarat en rebel·lia, amb el Ministeri Fiscal com a part, pertoca adoptar les següents mesures definitives respecte a les filles comunes Liliana i Viviana:  
Ambdós progenitors ostentaran la pàtria potestat sobre les filles menors d'edat, si bé s'atribueix a la demandant, Deisy Liliana Mora Villalba, l'exercici en exclusiva de la pàtria potestat i la guàrdia i custòdia de les menors.  
Se suspén el dret de visites del demandat amb les menors fins que s'inste la represa per l'interessat a través del procediment corresponent.  
  
Guillermo Pinos Lescano haurà d'abonar en concepte de contribució als aliments de les seues filles menors la quantitat de 300 euros mensuals, 150 - mensuals per a cada filla, quantitat que ingressarà en el compte que designe la demandant, dins dels cinc primers dies de cada mes. La quantitat assenyalada s'actualitzarà anualment d'acord amb les variacions que experimente l'Índex de Preus de Consum que publica l'Institut Nacional d'Estadística; a més contribuirà a les despeses extraordinàries de les seues filles, i pagarà la meitat de les que s'acrediten i siguen necessàries o hagen sigut consensuades per les parts.  
Tot això sense fer una especial condemna a costes d'aquest procediment.  
Contra aquesta resolució es pot interposar recurs d'apel·lació per escrit en el termini de 20 dies, amb la indicació de la infracció comesa segons el parer de la persona recurrent, i acompanyar resguard que acredite haver efectuat el dipòsit de 50 ?, en el compte de dipòsits i consignacions d'aquest jutjat, obert en el Banco de Santander, llevat que la persona recurrent tinga concedit el benefici de justícia gratuïta. En cas de no efectuar-se el dipòsit serà esmenable el defecte en el termini de dos dies, i no s'admetrà a tràmit en cas de no esmenar-lo.  
Així, aquesta és la meua sentència, que pronuncie, mane i firme.»  
I perquè valga de notificació de forma deguda al demandat Guillermo Pinos Lescano, en situació de rebel·lia i parador ignorat, expedisc i firme aquest edicte.  
  
València, 11 d'abril de 2017.- La lletrada de l'Administració de justícia: Alicia Ordeig Rabadán.